Lasta oli muun muassa pakotettu syömään ja muutaman kerran nukkumaan kädet joko eteen tai selän taakse yhteenteipattuna.

Oikeuden mukaan lapselle aiheutui vanhempien käytöksen takia kipua, ihon kuivumista, haavautumista ja arpeutumista sekä pituuskasvun taittumista ja kehityksen viivästymistä.

Äidille tuomio myös muusta pahoinpitelystä

Teko katsottiin törkeäksi, koska se kohdistui pariskunnan omaan, puolustuskyvyttömään lapseen ja oli hyvin pitkäkestoista. Vanhempien toiminnasta oli myös aiheutunut lapselle vakavia seurauksia.

Törkeän pahoinpitelyn lisäksi perheen äiti tuomittiin myös lapsen muusta pahoinpitelystä. Hovioikeus katsoi, että äiti oli lyönyt poikaa saksilla kyynärvarteen ja aiheuttanut tälle pienen haavan. Vaikka teko oli tehty saksilla, sitä ei katsottu törkeäksi, sillä teon tarkemmat olosuhteet eivät käyneet oikeudessa ilmi.

Perheen isä tuomittiin vuoden ja 9 kuukauden ehdolliseen vankeuteen ja äiti vuoden ja 10 kuukauden ehdolliseen vankeusrangaistukseen. Vanhemmat määrättiin korvaamaan pojalleen korvauksena kärsimyksestä 8500 euroa ja kivusta, särystä ja muusta tilapäisestä haitasta 4500 euroa.